เชาวน์ ณศีลวันต์

**เชาวน์ ณศีลวันต์** (เกิด 7 สิงหาคม พ.ศ. 2471) อดีตองคมนตรี อดีตรัฐมนตรีว่าการกระทรวงคมนาคม ในรัฐบาลสัญญา ธรรมศักดิ์ และอดีตประธานกรรมการบริษัทปูนซิเมนต์ไทย

## ประวัติ
เชาวน์เกิดเมื่อวันที่ 7 สิงหาคม พ.ศ. 2471 ที่กรุงเทพพระมหานคร สำเร็จการศึกษาระดับมัธยมศึกษาตอนต้นจากวชิราวุธวิทยาลัย ระดับมัธยมศึกษาตอนปลายจากโรงเรียนเตรียมอุดมศึกษา จากนั้นสำเร็จการศึกษาในระดับปริญญาตรีจากคณะวิศวกรรมศาสตร์ จุฬาลงกรณ์มหาวิทยาลัย 2 ใบ คือ สาขาเครื่องกล (เกียรตินิยม) และสาขาวิศวกรรมไฟฟ้า ต่อมาได้เดินทางไปศึกษาต่อที่สถาบันเทคโนโลยีแมสซาชูเซตส์ เมืองเคมบริดจ์ รัฐแมสซาชูเซตส์ สหรัฐอเมริกา ในสาขาวิศวกรรมเครื่องกล คณะวิทยาศาสตร์ และสำเร็จการศึกษาระดับปริญญาโท วิทยาศาสตรมหาบัณฑิต (S.M.), ปริญญาวิศวกรรมเครื่องกล (Mech.E.) และปริญญาเอก วิทยาศาสตรดุษฎีบัณฑิต (Sc.D.)

นอกจากนี้ยังเคยเข้าศึกษาที่วิทยาลัยป้องกันราชอาณาจักร เป็นรุ่นที่ 15 และยังได้รับปริญญาดุษฎีบัณฑิตกิตติมศักดิ์อีก 3 ใบ จากคณะวิศวกรรมศาสตร์ จุฬาลงกรณ์มหาวิทยาลัย, คณะบริหารธุรกิจ มหาวิทยาลัยเชียงใหม่ และภาควิชาเทคโนโลยีสารสนเทศและการสื่อสาร คณะวิศวกรรมศาสตร์และเทคโนโลยี สถาบันเทคโนโลยีแห่งเอเชีย

ชีวิตส่วนตัว สมรสกับคุณหญิงไขศรี ณศีลวันต์ (ถึงแก่กรรมด้วยอุบัติเหตุเครื่องบินตกในปี พ.ศ. 2523) มีบุตร 1 คน คือ ไชย ณศีลวันต์

## การทำงาน
เชาวน์ ณศีลวันต์ เคยดำรงตำแหน่งรัฐมนตรีว่าการกระทรวงคมนาคม ในรัฐบาลสัญญา ธรรมศักดิ์ รวมถึงเคยเป็นสมาชิกวุฒิสภา และสมาชิกสภานิติบัญญัติแห่งชาติหลังเหตุการณ์ 14 ตุลา

นอกจากนี้ เคยดำรงตำแหน่งในหลายองค์กร เช่น ในการรถไฟแห่งประเทศไทย เริ่มทำงานในตำแหน่งวิศวกรใหญ่ฝ่ายการช่างกล ก่อนขึ้นเป็นรองผู้ว่าการและประธานกรรมการตามลำดับ ต่อมายังเป็นประธานกรรมการในหน่วยงาน รัฐวิสาหกิจ หรือคณะกรรมการของรัฐ เช่น การปิโตรเลียมแห่งประเทศไทย, การไฟฟ้าฝ่ายผลิตแห่งประเทศไทย, บริษัท ไทยเดินเรือทะเล จำกัด, องค์การโทรศัพท์แห่งประเทศไทย, บริษัท ปิโตรเคมีแห่งชาติ จำกัด (มหาชน), คณะกรรมการควบคุมการขนส่ง และคณะกรรมการการบินพลเรือน นอกจากนี้ยังเคยเป็นกรรมการในสภาวิจัยแห่งชาติ คณะกรรมการการศึกษาแห่งชาติ และสภาพัฒนาการเศรษฐกิจแห่งชาติ ส่วนในบริษัทเอกชน เคยเป็นประธานกรรมการในบริษัท ปูนซิเมนต์ไทย จำกัด (มหาชน)

หลังจากพ้นจากตำแหน่งรัฐมนตรีว่าการกระทรวงคมนาคมแล้ว เชาวน์ได้รับพระบรมราชโองการแต่งตั้งจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้ดำรงตำแหน่งองคมนตรีตลอดรัชสมัยของพระองค์ นอกจากนี้ยังเป็นกรรมการบริหารองค์กรการกุศล เช่น ผู้ก่อตั้งและประธานกรรมการกิตติมศักดิ์ในมูลนิธิศึกษาพัฒน์, กรรมการบริหารมูลนิธิอานันทมหิดล และกรรมการมูลนิธิชัยพัฒนา รวมถึงยังเคยเป็นกรรมการทรัพย์สินส่วนพระมหากษัตริย์

## เครื่องราชอิสริยาภรณ์

 สาขาวิศวกรรมและสิ่งประดิษฐ์

## อ้างอิง

หมวดหมู่:วิศวกรชาวไทย
หมวดหมู่:องคมนตรีในรัชกาลที่ 9
หมวดหมู่:รัฐมนตรีว่าการกระทรวงคมนาคมไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยเชียงใหม่
หมวดหมู่:ผู้ได้รับปริญญากิตติมศักดิ์สถาบันเทคโนโลยีแห่งเอเชีย
หมวดหมู่:บุคคลจากสถาบันการบินพลเรือน
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญรัตนาภรณ์ ภ.ป.ร.2